जिन्को बाइलोबा
जिन्को की चरम दृढ़ता का उदाहरण हिरोशिमा, जापान में देखा जा सकता है जहां 1945 में हुए परमाणु बम विस्फोट के 1-2 किमी के बीच के दायरे में लगे छह पेड़ उन चंद जीवित वस्तुओं में से थे जो उस क्षेत्र में हुए विस्फोट में बचे रहे (फ़ोटो और विवरण)। जबकि उस क्षेत्र के लगभग सभी अन्य पौधे (और जानवर) नष्ट हो गए थे, जिन्को, हालांकि जल गए थे, बच गए और जल्द ही फिर से हरे हो गए। ये पेड़ आज भी जीवित हैं।
यू-2 विमान काण्ड
शीतयुद्ध के तनाव को कम करने के लिए अमेरिका के राष्ट्रपति आइजन हॉवर ने सोवियत संघ की यात्रा करने का निर्णय किया। लेकिन यात्रा से एक दिन पूर्व ही 1 मई 1960 को अमेरिका का जासूसी विमान यू-2 सोवियत सीमा में जासूसी करते हुए पकड़ा गया। विमान चालक ने यह स्वीकार किया कि उसे सोवियत संघ में सैनिक ठिकानों की जासूसी करने के लिए भेजा गया है। इसे सोवियत संघ ने गंभीरता से लिया और अमेरिका से अपनी गलती स्वीकार करने को कहा। लेकिन अमेरिका ने अपनी गलती न मानकर शीत युद्ध को और अधिक बढ़ावा दिया।